Kampusdeurry 2021 • Akademia
NGOS-inligtingsessie 15 Mei
Kampusdeurry 2021Neil Muller2021-02-26T11:52:28+02:00
Welkom, eerstejaar! Jy is deel van 'n pioniersgroep as eerste voltydse studente op die nuut-ingerigte Centurion-kampus. Jy is voorwaar 'n baanbreker, en ons kan nie wag om jou te ontmoet nie.
SAAM MAAK ONS GESKIEDENIS!
Akademia wil jou graag in persoon ontmoet, selfs nog voordat klasse afskop. As gevolg van Covid 19-regulasies word ons beperk wat betref die aantal persone wat vir 'n funksie op die perseel toegelaat mag word, maar dit hinder ons nie! Daarom nooi ons jou en jou ouers om 'n eksklusiewe amptelike verwelkomingsfunksie by te woon – 'n deurry-groet-en-ontmoet waar beperkte aantal motors op 'n slag deurgelaat word.
Die geleentheid vind op 6 Maart vanaf 09:00-13:00 plaas, afhangend van die kwalifikasie wat jy studeer. Die dag sal om 08:00 afskop met 'n aanlyn verwelkoming deur Akademia-bestuur.
Jy sal vooraf hierdie skakel ontvang en kan dit sommer vanuit die gerief en gemak van jou tuiste kyk. Die deurry sal daarna plaasvind en bestaan uit verskillende stopstasies waarby jy beslis 'n draai moet maak om jou jaar op 'n hoë noot af te skop. Moet nie hierdie opwindende geleentheid misloop nie!
BEVESTIG JOU BYWONING
HIER IS WAT JY MOET WEET
jy sal vooraf die skakel na 'n aanlyn verwelkomingseremonie ontvang
woon gerus die sessie in jou program se tydgleuf (soos hieronder) by
Gerhardstraat 117, Centurion
REGISTRASIE VIR DIE KAMPUSDEURRY SLUIT 5 MAART OM 14:00
BCom (Finansiële en Bestuursrekeningkunde)
Neem asb. kennis dat 'n beperkte hoeveelheid motors op 'n slag op die terrein toegelaat word. Wees asb. geduldig indien jy vir 'n wyle in die ry moet wag – ons gaan dit so vlot as moontlik probeer laat vloei.